Video analitika
<s></s>

<s>Pojam video analitike 
Video analitika, odnosno Video Content Analysis predstavlja mogućnost automatske analize video strima radi detekcije ili prevencije događaja koji imaju privremeni, neuobičajeni ili sporadični karakter, a na osnovu šablona ponašanja objekata ili drugih paterna u posmatranoj sceni.</s>

<s>Video analitika kao tehnička mogućnost koristi se u širokom spektru primene, uključujući zdravstvo, maloprodajni sektor, autmobilsku industriju, pametne gradove, kućnu i industrijsku automatizaciju, za detekciju dima i požara, kao i za potrebe privatne i javne bezbednosti.</s><s>Analitički algoritmi u okviru video analitičkih solucija mogu biti implementirani kao poseban firmware, koji se može izvršavati sa end-point uređaja poput različitih senzora, radara, IP kamera, ili IoT uređaja druge vrste.</s><s>Takođe analitički algoritmi mogu biti implementirani kao software solucija poput npr. video menadžment softver platforma, i izvršavati se sa namenskih servera ili drugog hardvera optimizovanog za napredno video procesiranje i video analizu.</s>

<s>Vrste video analitike u video nadzor primeni</s>

<s>Video analitika za aplikativnu primenu u video nadzor sistemima može se, po tipu podeliti na tri osnovne kategorije:</s>

<s>video analitika za BI (business intelligence) namenu
 video analitika za bezbednosnu namenu
 video analitika za sigurnosnu namenu</s>

<s>Dodatno, po tehnologiji na kojoj je zasnovana može se podeliti na sledeće kategorije:</s>

<s>video analitika koja se izvršava na osnovu rule-trigger odnosa i koja se setuje manuelno
 deep-learning AI video analitika koja se izvršava na osnovu mašinskog učenja</s>

<s>Takođe, po načinu izvršavanja video analitika se može svrstati u:</s>

<s>video analitiku koja se izvršava sa end-point uređaja kao što su video nadzor kamere, senzori, IoT uređaji,…
 video analitiku koja se izvršava sa servera video analitiku koja se izvršava u cloud-u</s>

<s>AI deep-learning video analitički algoritmi 
Artificial Intelligence kao napredna forma video analitike omogućuje funkcionalnost mašinskog, deep-learning učenja, na osnovu kojeg je sistem u mogućnosti da npr. isporuči poslovne ili bezbednosne informacije na neuporedivo brži, organizovaniji i efikasniji način.</s><s>Dodatno, AI analitički algoritmi dozvoljavaju sistemu prediktivne sposobnosti, radi sprečavanja neželjenih incidenata, bilo da se radi o automobilskoj industriji, graničnoj bezbednosti, zaštiti lične imovine, ili ukoliko se npr. radi o javnoj bezbednosti u okviru smart city projekata.</s><s>AI analtički algoritmi funkcionišu na principu mašinskog učenja po osnovu ponašanja objekata u posmatranoj sceni ili po osnovu njihovih fizičkih karakteristika, bilo da su u pitanju parametri brzine, pravca i načina kretanja, ili zadržavanja, ili drugih relevantnih za konkretnu primenu parametara.</s><s>AI algoritmi za naprednu video analitiku podržavaju i mogućnost korigovanja od strane ljudskog faktora, a ove korekcije obično se implementiraju kroz tipa teach-by-example tehnologije, koje su moguće ali nisu neophodne obzirom na mogućnost AI algoritama da sami prepoznaju promenu uobičajenih i neuobičajenih situacija i kretanja tokom dužeg vremenskog perioda.</s><s>Primer AI deep-learning video analitičkh algoritama su npr. Appearance Search AI tehnologija, ili Unusual Motion Detection AI tehnologija.</s>

<s>Video analitika kao bezbednosni alat 
Korišćenje video analitike prvobitno je rasprostranjeno u bezbednosne i sigurnosne svrhe.</s><s>Video analitika kao aplikativni bezbednosni alat najčešće se koristi u obliku analitičkih modula za prepoznavanje i klasifikaciju objekata, kao i ponašanja tih objekata u odnosu na unapred setovana pravila u sistemu.</s><s>Ukoliko klasifikovani objekat napusti ili uđe u određeni zabranjeni prostor, pređe preko virtuelne perimetarske linije, ili nastupe slični potencijalno incidentni scenariji koji sistemski nisu dozvoljeni u okviru određenih vremenskih okvira, ili nisu dozvoljeni uopšte, video analitika je primarna kako bismo tu informaciju imali u istoj sekundi, ali i kako bi na osnovu te informacije, naravno opet uz asistenciju video analitičkih sposobnosti sistema mogli brzo i efikasno kompletirati proceduru incident menadžmenta i otklonili dalji razvoj neželjenih ili nebezbednih događaja.</s>

<s>Video analitika kao poslovni alat 
Kasniji razvoj video analitike i video nadzor analitičkih algoritama, svoju široku primenu našao je i u poslovnom svetu.</s><s>Sve više u poslovnom svetu, kada je video nadzor u pitanju, su Data informacije mnogo vrednije od Piksel vrste informacije, obzirom na integrisane BI (business intelligence) funkcionalnosti koje video analitika nekom poslovanju može da pruži.</s><s>Analiza poslovnih parametara i sintetizovan pregled istih daje poslovnom okruženju mogućnost da bolje upravlja svojim resursima, kao i da uživo koriguje određene poslovne parametre radi unapređenja poslovanja.</s><s>Tako npr. video analitika za brojanje posetilaca, u kombinaciji sa POS integracijom, poslovnim sistemima može iskazati precizno kretanje konverzione stope, automatski i tokom dužeg vremenskog perioda.</s><s>Sa druge strane video analitika koja se vezuje za tzv. heat mape, ili za kinetičke mape, kompanijama može dati precizan uvid u kretanje i zadržavanje posetilaca ispred određenih lokala, ili trgovačkih pultova sa različitom robom, pa na osnovu ovih parametara menadžment može efikasnije upravljati svojim prodajnim prostorima i bolje pozicionirati određene grupe proizvoda, tokom specifične kampanje npr.</s>

<s>Reference 
Video analitika u video nadzor sistemima
Video Analitika - Video nadzor portal</s>

